Lav et referat af nedenstående tekst:

Tekst:
Mange nordjyder havde søndag fundet vej til Aalborg Banegård, da det var muligt at få sig en tur med Limfjordsbanens gamle damptog. Faktisk ønskede så mange sig en tur med det gamle veterantog, at togpersonalet måtte efterlade passagerer på perronen i Aalborg. I anledning af 150-året for jernbanestrækningen mellem Randers og Aalborg kunne man køre en tur med damptoget fra Aalborg til Skørping og tilbage igen. Toget, der stammer fra 1916, havde søndag plads til 182 passagerer, og det var fyldt til bristepunktet, da det satte kursen mod Skørping. - Det havde vi ikke lige satset på. Vi var godt besøgt i efterårsferien, da vi kørte i onsdags – at der så kommer så mange i dag, det slår benene væk under os. Det havde vi slet ikke turde håbe på, siger Esben Haugaard, der er fyrbøderassistent på Limfjordsbanens damptog. Han var naturligvis ærgerlig over at måtte skuffe nogle af de fremmødte, men var samtidig glad for den store interesse. Banen fra Randers til Aalborg blev indviet 18. september 1869, og det er altså i 150 år siden. - Det har en vis charme at køre damp. Man er meget fascineret over, hvordan mekanikken virker, og man tænker også tit, at det var smart fundet på dengang, siger Esben Haugaard. Dagens tur med veterantoget tog cirka 40 minutter hver vej med et ophold i Skørping på en time.

Referat:
Limfjordsbanen fejrede søndag, at det i år er 150 år siden, at der kom en jernbanestrækning til Aalborg.